proxectonos/corpus_dominio_legal_administrativo_tmp huggingface dataset:
27/10/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 168/2010

Resolución do 6 de outubro de 2010, do Departamento Territorial da Consellería de Ecomomía e Industria da Coruña, pola que se autoriza administrativamente e se aproba o proxecto edé execución da instalación eléctrica no concello de Carral (expediente IN407A 168/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T. S. e C. T. C. Carral-Colexio. Situación: concello de Carral. Características técnicas: Liña eléctrica de media tensión subterránea a 15/20 kV de 288 m de Ionxitude en condutor RHZ1 de 240 mm 2 Al, coa orixe no C. T. Rosalía de Castro, 28 e final na L. M. T. S. a C. T. Rosalía de Castro, 12, pasando polo C. T. a reformar tipo caseta denominado Carral-Colexio expediente 27.395, aumento de potencia de este trafo a 630 kVA. Concello de Carral. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 6 de outubro de 2010. Tristana Moraleja Gómez Xefa territorial da Coruña
27/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Teo por mor das obras do proxecto: “MODIFICADO N.° 1 AG-59 ALTERNATIVA A AC-841 E CONEXIÓN COA REDE DE ALTA CAPACIDADE DE SANTIAGO. TRAMO: ENLACE C. P. 8201 - TRAS DO EIXO”, o cal terá lugar o 8 de novembro de 2010, de 9.30 a 11.00 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consistorial do concello de Teo polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 04 de outubro de 2010. O xefe do Servizo Asdo.: Antonio N. López Grueiro
27/10/2010 | Administración LocalMunicipal
Irixoa
Modificación orzamentaria 6-2010: aprobación definitiva e novo resumo por capítulos

Aprobado o expediente de modificación orzamentaria nº 6/2010, mediante acordo plenario do 24-9-2010 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei Reguladora das Facendas Locais. Irixoa, 23 de outubro de 2010 O alcalde Antonio Deibe Sanmartín
27/10/2010 | Administración LocalMunicipal
A Laracha
Corrección de erro do acordo rectificación parcial inventario de bens

O Pleno do Concello, en sesión ordinaria celebrada o día 30 de setembro de 2010, acordou a rectificación dun erro material no acordo do Pleno da Corporación en sesión extraordinaria do 29 de xuño de 2010 relativo á aprobación inicial da rectificación parcial do Inventario de Bens e Dereitos do Concello da Laracha aprobado polo Pleno da Corporación o 20 de marzo de 1995, rectificando o apartado primeiro do acordo, de xeito que onde di: [.] “e.2) Edificio 798 m²”, debe dicir: “e.2) Edificio 789 m²”; [.] e.1) Parcela: 352,00 m² e.2) Edificio: 727 m² distribuídos en planta baixa de 151 m², e dúas plantas altas, unha de 151 m² e baixo cuberta de 50 m²”, debe dicir: [.]e.1) Parcela: 727 m² e.2) Edificio: 352 m² distribuídos en planta baixa de 151 m², unha planta alta de 151 m² e local anexo de 50 m²”, Mediante o presente anuncio faise pública a rectificación do erro material para xeral coñecemento aos efectos sinalados no artigo 60 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. A Laracha, 20 de outubro de 2010 O alcalde José Manuel López Varela
27/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Teo por mor das obras do proxecto: “VÍA DE ALTA CAPACIDADE ALTERNATIVA C-541 E CONEXIÓN COA REDE DE ALTA CAPACIDADE DE SANTIAGO DE COMPOSTELA”, o cal terá lugar o 8 de novembro de 2010, de 9.30 a 11.00 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consistorial do Concello de Teo polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 04 de outubro de 2010. O xefe do Servizo Asdo.: Antonio N. López Grueiro
01/10/2010 | Administración LocalMunicipal
Fisterra
Licenza

Ó solicitarse desta alcaldía por Michael Robert Bernases Marais, licenza municipal para a instalación, apertura e funcionamento da actividade de axencia de seguros e asesoría, que se localizará no baixo da Praza da Constitución, 49 desta vila. Sométese a información pública polo período de dez (10) días hábiles, coa finalidade de que durante este prazo -que comezará a contarse desde o día seguinte ó da inserción deste edicto no BOP- podan examina-lo expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 14 de setembro de 2010 O Alcalde-Presidente Asdo. José Manuel Traba Fernández
01/10/2010 | Administración LocalMunicipal
Ponteceso
Intervención - Tesouraría
Exposición Conta Xeral 2009

Dictaminada pola Comisión Especial de Contas e de conformidade co establecido no artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, exponse ao público a Conta Xeral do exercicio 2009 do Concello de Ponteceso. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis os interesados poderán presentar as reclamacións, reparos ou observacións que estimen oportunas. Ponteceso, 28 de setembro de 2010 O alcalde José Luis Fondo Aguiar
01/10/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número: IN407A 53/2010

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: modificado do proxecto L. M. T. S., C. T. perpendicular Moncho Reboiras. Situación: concello de Culleredo. Características Técnicas: Liña eléctrica subterránea de media tensión a 15/20 kV, cunha Ionxitude de 0,170 km, coa orixe en cela de liña existente no C. T. Jeshua Sufuentes Maksimov e final nos empalmes a realizar na L. M. T. S. SMC-718 tramo entre o C. T. Jeshua Sufuentes Maksimov e C. T. Traba-Haciadama realizando entrada e saída no C. T. Perpendicular Rodolfo Antonio Estaran El Malqui proxectado, condutor tipo RHZ1-20L-12/20 kV-3(1x240) Al. Centro de transformación non prefabricado, cunha potencia de 630 kVA e relación de transformación de 15.000/400-230 V. Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 15 de setembro de 2010 Tristana Moraleja Gómez Xefa territorial da Coruña
01/10/2010 | Administración LocalMunicipal
Negreira
Anuncio relativo á delegación na Deputación Provincial da Coruña da xestión, inspección e recadación voluntaria e executiva da taxa por ocupación de subsolo, solo e voo da vía pública

Aprobada provisionalmente polo Pleno do Concello de Negreira, na sesión ordinaria celebrada o día 09 de setembro de 2010, a delegación na Deputación Provincial de A Coruña da xestión, inspección e recadación voluntaria e executiva da Taxa por ocupación do subsolo, solo e voo da vía pública, no referente ás empresas explotadoras de servicios de subministros que afecten á xeneralidade ou unha parte importante da veciñanza, ás que se refire o artigo 30, último parágrafo, da vixente Ordenanza Fiscal, sométese o citado acordo a información pública polo prazo de trinta días hábiles, para. que os interesados poidan examinalo e presentar as reclamacións que estimen oportunas. Negreira, 21 de setembro de 2010. Jorge Jesús Tuñas Caamaño Alcalde - Presidente
01/10/2010 | Administración LocalMunicipal
Negreira
Orzamento

O Pleno da Corporación, con data de 09 de setembro de 2010, acordou aprobar inicialmente a modificación orzamentaria n.° 24/2010 do Concello de Negreira. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169. e 170 do RDL 2/2004, de 5 de marzo. Negreira, 21 de setembro de 2010. Jorge Jesús Tullas Caamaño Alcalde-Presidente
01/10/2010 | Administración LocalMunicipal
Ponteceso
Intervención - Tesouraría
Delegación na Deputación da xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías públicas municipais

O Pleno desta Corporación, na sesión ordinaria realizada o día 27 de Setembro do 2010, acordou aprobar provisionalmente a a delegación, na Deputación Provincial da Coruña, de competencias necesarias para xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías públicas municipais a favor de empresas explotadoras de servizos de subministración de interese xeral con adhesión particular e expresa do Concello ás bases anteriormente indicadas. A xestión que poida ser obxecto de delegación, tanto pode afectar ao suposto xeral do artigo 24 do RD Legislativo 2004, do 5 de marzo, baseado no 1,5% dos ingresos brutos obtidos no termo municpal, como ao suposto especial da telefonía móvil. O que se fai público para xeral coñecemento e presentación de alegacións durante o prazo de 30 días hábiles, contados a partir do día seguinte ao da publicación deste anuncio no BOP. No caso de que non se presentase ningunha reclamación entenderase definitivamente adoptado o acordo ata entón provisional. Ponteceso a 28 de Setembro de 2010. O Alcalde José Luis Fondo Aguiar
01/10/2010 | Administración LocalMunicipal
Lousame
Aprobación inicial modificación Ordenanza reguladora do servizo de axuda no fogar do Concello de Lousame

O Pleno do Concello en sesión de data 16 de setembro de 2010, acordou aprobar inicialmente a modificación dos artigos 4.5 e 11. A.1 “Ordenanza reguladora do servizo de axuda no fogar do Concello de Lousame”. O acordo estará exposto ó público durante trinta días tal como dispón o art.49 da Lei 7/1985, de 2 de abril, reguladora das bases do réxime local, e o expediente administrativo poderá ser examinado na Secretaría do Concello para que durante o mesmo prazo os interesados podan presentar as reclamacións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro da Ordenanza. Lousame, 17 de setembro de 2010. O alcalde. Asdo.: José Santiago Freire Abeijón.
29/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Vimianzo por mor das obras do proxecto: “ESTRADA DE ACCESO E SUBMINISTRO ELÉCTRICO EN M. T./C. T. A NOVA ESTACIÓN DE CENTRO MARÍTIMO EN CHAN DAS LAGOAS (VIMIANZO E DUMBRÍA)”, o cal terá lugar o 2, 3 e 4 de novembro de 2010, de 9.30 a 11.30 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consistorial de Vimianzo polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a O xefe do Servizo Asdo.: Antonio N. López Grueiro
29/10/2010 | Administración LocalMunicipal
Santiso
Información pública de expediente de solicitude de licenza municipal para ampliación de explotación de gando porcino de engorde en Mourazos (Santiso), presentada por don Augusto Diéguez Roibás, en representación de Diéguez Costa, SC

Tendo solicitada desta Alcaldía por D. Hans Hermann Omoregie Murgoitiobeña, en representación de Estela Adalia Arraiz S. C. (CIF G-70055132), licenza municipal para ampliación de explotación de gando porcino de engorde en Mourazos (Santiso), cumprindo co disposto no artigo 8º.3 do Decreto 133/2008, do 12 de xuño, da Consellería de Medio Ambiente e Desenvolvemento Sostible polo que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contarse dende o día seguinte ó da última inserción do presente edicto no Boletín Oficial da Provincia ou no Diario Oficial de Galicia) poidan examinar o expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Santiso, 20 de outubro de 2010. O ALCALDE Asdo.: Ovidio Leiva Pereiro
29/10/2010 | Administración LocalMunicipal
Monfero
Exposición pública das bases para a concesión de axudas ao estudo para o curso 2010/2011

ANUNCIO A Xunta de Goberno Local deste concello, na sesión celebrada o día 13 de outubro de 2010, aprobou as BASES PARA A CONCESIÓN DE AXUDAS AO ESTUDO para o curso 2010/2011, como acción de fomento destinada a contribuír aos gastos de libros, material escolar e para actividades, roupa, calzado, gastos de transporte e similares dos estudiantes empadroados no municipio de Monfero menores de 24 anos. O que se fai público para os efectos de que todos/as os/as interesados/as poidan examinalas e presentar as reclamacións que consideren oportunas no prazo máximo de oito días hábiles, que comezarán a contar a partir da publicación do presente anuncio. Monfero, 18 de outubro de 2010. O alcalde Andrés Feal Varela
29/10/2010 | Administración LocalMunicipal
Vilasantar
Padrón fiscal

ANUNCIO EXPOSICIÓN PÚBLICA Aprobación inicial do padrón fiscal da taxa da auga dos meses de xullo e agosto 2010 A xunta de goberno local deste concello, con data 6 de outubro de 2010, aprobou inicialmente o padrón fiscal da taxa da auga correspondentes aos meses de xullo e agosto do ano 2010, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito padrón estará a disposición dos interesados no concello. Contra o acto de aprobación do padrón e da liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública no padrón, que se entenderá rexeitado se ao transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.–Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 18 de outubro de 2010. A alcaldesa Manuela García Freire
29/10/2010 | Administración LocalMunicipal
Vilasantar
Licenza

ANUNCIO DE APERTURA DE INFORMACIÓN PÚBLICA Solicitada a licenza de obra para “ampliación e mellora de instalacións gandeiras de vacún de leite”, sometida á avaliación de incidencia ambiental, por D. Dacio Fontana Vernon, en Pereiro, parroquia de San Vicenzo, neste concello, se tramita o oportuno expediente. En cumprimento da lexislación vixente sobre actividades molestas, insalubres, nocivas e perigosas, procédese a abrir o período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexan afectados dalgún modo por dita actividade, presenten as observacións que consideren pertinentes. O expediente obxecto desta información pódese consultar nas oficinas municipais en horario de oficina. Vilasantar, 30 de setembro de 2010. A alcaldesa Manuela García Freire
29/10/2010 | Administración LocalMunicipal
Monfero
Adxudicación definitiva de contrato incluído no Plan de cooperación cos concellos

ANUNCIO En cumprimento do disposto no artigo 138.2 da Lei 30/2007, de contratos do sector público, dáselle publicidade á seguinte adxudicación definitiva de contrato de obras incuído no Plan de cooperación cos concellos, PCC 2008-2011, anualidade 2010, acordada pala Xunta de Goberno Local con data do 13-10-2010. Adxudicación definitiva do contrato da obra nomeada “Ampliación de saneamento no lugar das Travesas e outros. San Fiz-Monfero”. Entidade adxudicataria: Concello de Monfero. Tipo de expediente: contrato administrativo típico. De obras. Suxeito a regulación harmonizada: non. Procedemento de adxudicación: negociado. Tramitación: ordinaria. Orzamento adxudicación sen IVE: 179.627,59 €. IVE: 28.740,42 €. Orzamento adxudicación con IVE: 208.368,01 €. Data de adxudicación provisional: 03-09-2010. Publicación da adxudicación provisional no perfil: 06-09-2010. Adxudicatario: CONSTRUCCIONES PONCIANO NIETO, S. L. Monfero, 15 de outubro de 2010. O alcalde Andrés Feal Varela
29/10/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública

Resolución do 19 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 185/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171.15007 - A Coruña. Denominación: L. M. T. S., C. T. Forem-vía Edison. Situación: concello de Santiago de Compostela. Características técnicas: Liña eléctrica de media tensión subterránea a 20 kV, cunha lonxitude de 2x0.012 km, coa orixe na L. M. T. S. recuada en vía Edison, condutor RHZ1-2OL-12/20 kV-3(1x240) Al, e final na mesma liña unha vez que entre e saia do C. T. proxectado. Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de outubro de 2010. Tristana Moraleja Gómez Xefa territorial da Coruña
29/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28115. Información pública

ANUNCIO CLAVE: DH. W15.28115 María Ángeles Miguens García, con DNI XXXXXXXXX e con enderezo no lugar de Brión, 24 - Leiro, RIANXO (A Coruña). Solicita AUTORIZACIÓN para obras de construción dunha vivenda unifamiliar na parcela resultado da segregación da de referencia catastral 6720018NH1262S0001ZA. A superficie neta é de 1171,36 m 2, cunha fronte resultante despois da cesión de 15,38 m a vial ó nordés. Trátase dunha edificación de dimensións 15,70 x 12,95, que consta de planta semisoto dedicada a garaxe e usos complementarios, planta baixa para vivenda e baixo cuberta para rochos. A distancia mínima da construción ó regato é de 61,42 m, o espazo reservado para residuos atópase a 64 m, a zona prevista para acopio de material e refugallos estará a 77,36 m e a pista para a entrada ó garaxe, situada ó noroeste da parcela con entrada dende a pista existente ó norte atoparase a uns 85 m aproximadamente do leito. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 15 de outubro de 2010. O xefe do Servizo Territorial da Zona Galicia-Centro Hadjer Dakoun Vidler
29/10/2010 | Administración LocalMunicipal
Monfero
Subvencións municipais para abastecementos de auga 2010

ANUNCIO Por acordo da Xunta de Goberno Local deste Concello do día 13 de outubro de 2010, aprobáronse as bases reguladoras da convocatoria para a concesión de subvencións municipais para abastecementos de auga para o exercicio de 2010, as cales permenecerán expostas ao público no taboleiro de anuncios do Concello, a efectos de reclamacións, por prazo de quince días hábiles, a contar desde o seguinte ao da publicación deste anuncio no BOP. Ata o 10 de novembro de 2010, todos os interesados poderán presentar as súas solicitudes no Rexistro de entrada do Concello, na forma en que se establece nas devanditas bases. Monfero, 14 de outubro de 2010. O alcalde Asdo.: Andrés Peal Varela
29/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27879. Información pública

ANUNCIO CLAVE: DH. W15.27879 Manuel Castro Calvo, con DNI XXXXXXXXX e con enderezo no lugar de San Gregorio - Gonzar, 15887 - O PINO. Solicita AUTORIZACIÓN para realizar obras na parcela 1 do polígono 261 do concello do Pino, provincia da Coruña, consistentes na limpeza mediante roza e dragado dun afloramento de augas na zona oeste da parcela, canalización de 15 m do regato que nace en dito pozo, instalación de dous pasos de home e de tres cancelas móbiles nos lindes co río Noa, limpeza da maleza no entorno do río e colocación de drenaxes na zona nordés da parcela. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 15 de outubro de 2010. O xefe do Servizo Territorial da Zona Galicia-Centro Isaac David Barbery Mounjid
29/10/2010 | Administración LocalMunicipal
Santiso
Licenza

Información pública de expediente de solicitude de licenza municipal para ampliación de nave de gando vacún e construción de almacén en Chaín-Rairiz (Santiso), presentada por don Radian Antonio Marcelo Fresneda Bujalance Tendo solicitada desta Alcaldía, por D. Radian Antonio Marcelo Fresneda Bujalance, licenza municipal para ampliación de nave de gando vacuno e construcción de almacén en Chaín-Rairiz (Santiso), cumprindo co disposto no artigo 8º.3 do Decreto 133/2008, do 12 de xuño, da Consellería de Medio Ambiente e Desenvolvemento Sostible, polo que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contarse dende o día seguinte ó da última inserción do presente edicto no Boletín Oficial da Provincia ou no Diario Oficial de Galicia) poidan examinar o expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Santiso, 21 de outubro de 2010. O ALCALDE Asdo.: Ovidio Leiva Pereiro
29/10/2010 | Administración LocalMunicipal
Santiso
Información pública de expediente de solicitude de licenza municipal para ampliación de explotación porcina sita en Barazón (Santiso), presentada por don Rafael Silva López, en representación de Silva López, SC

Tendo solicitada desta Alcaldía por D. Patrick Daniel Gonzalbo Metodieva, en representación de Silva López, S. C., licenza municipal para ampliación de explotación porcina sita en Barazón (Santiso), cumprindo co disposto no artigo 8º.3 do Decreto 133/2008, do 12 de xuño, da Consellería de Medio Ambiente e Desenvolvemento Sostible, polo que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contarse dende o día seguinte ó da última inserción do presente edicto no Boletín Oficial da Provincia ou no Diario Oficial de Galicia) poidan examinar o expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Santiso, 21 de outubro de 2010. O ALCALDE Asdo.: Ovidio Leiva Pereiro
19/10/2010 | Administración LocalMunicipal
Malpica de Bergantiños
Secretaría
Notificación do acordo de disolución do Consorcio Municipal para a Promoción e Xestión Económica e Laboral de Malpica de Bergantiños

Ante o descoñecemento do domicilio das Asociacións “Fumeiro” e “ Asociación Local de empresarios da hostelería e turismo”, integrantes do Consorcio municipal para a promoción e xestión económica e laboral de Malpica de Bergantiños, e en aplicación do previsto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, notifícaselle que en data de 7 de outubro de 2010 a Xunta de Goberno do Consorcio Municipal para a promoción e xestión económica e laboral de Malpica de Bergantiños adoptou o seguinte acordo: Pola secretaria dáse conta do acordo adoptado polo Pleno do Concello de Malpica de Bergantiños en data de 9 de setembro de 2010 propoñendo a disolución do citado organismo en aplicación do previsto no artigo 11 dos seus Estatutos. Efectuado o anterior, procédese a someter o asunto a votación, adoptándose por unanimidade dos 3 membros presentes con dereito a voto o seguinte acordo: Informar favorablemente a proposta de disolución do Consorcio Municipal para a promoción e xestión económica e laboral do Concello de Malpica de Bergantiños, dando conta aos entes consorciados aos efectos de adoptar os pertinentes acordos. Malpica de Bergantiños, 8 de outubro de 2010. O ALCALDE Asd. Eduardo Ezequiel Iris Maria Galletti Bononato
19/10/2010 | Administración LocalMunicipal
Tordoia
Adxudicación definitiva da ampliación do saneamento en Seixán (Cabaleiros) e outro

Por resolución da Alcaldía 6 de Outubro de 2010, acordouse a adxudicación definitiva das obras incluídas no do Plan de cooperación cos concellos (PCC2008/201), anualidade 2010, á empresa que se cita e polo importe que se indican, o que se publica aos efectos do artigo 138 da Lei 30/2007, do 30 de outubro, de contratos do sector público.1.–Entidade adxudicadora. a) Organismo: Concello de Tordoia. b) Secretaría Xeral. c) Numero de expediente: s/n.2.–Obxecto do contrato. a) Tipo de contrato: obra. b) Descrición do obxecto: ampliación do saneamento en Seixán (Cabaleiros) e outro.3.–Tramitación, procedemento. a) Tramitación: ordinaria. b) Procedemento: negociado.4.–Prezo do contrato. a) Prezo: 107.118,31 € b) IVE: 19.281,30 € c) Total: 126.399,61 € 5.–Adxudicación. a) Data: 06/10/2010 b) Contratista: OBRAS Y VIALES DE GALICIA, S. L. c) Nacionalidade: española. d) Importe da adxudicación: 101.762,40 € I. V. E.: 18.317,23 € TOTAL: 120.079,62 € En Tordoia, a 7 de outubro de 2010. O alcalde Asdo.: Antonio Pereiro Liñares
19/10/2010 | Administración LocalMunicipal
Outes
Aprobación do padrón fiscal do servizo de recollida de lixo do cuarto trimestre de 2010

ANUNCIO A Xunta de Goberno Local deste Concello, en sesión de 11 de outubro de 2010, aprobou o padrón de contribuintes da taxa polo servicio de recollida de lixo do 4.° trimestre de 2010, composto por un total de 3.454 recibos, comenzando por Yosif Essaim Closas, Domingo, e rematando por Yolanda Alicia Abillar Marita, Esther Elena Bouchentouf Somoza. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de novembro de 2010 ata o día 15 de xaneiro de 2011. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 13 de outubro de 2010. O ALCALDE Asdo.: Carlos Enrique López Crespo
19/10/2010 | Administración LocalMunicipal
Tordoia
Adxudicación definitiva do saneamento en Empalme de Anxeriz e outro

ADXUDICACIÓN DEFINITIVA SANEAMENTO EN EMPALME ANXERIZ E OUTRO Por resolución da Alcaldía do 6 de outubro de 2010, acordouse a adxudicación definitiva das obras incluídas no do Plan de cooperación cos concellos (PCC2008/201), anualidade 2010, á empresa que se cita e polo importe que se indican, o que se publica aos efectos do artigo 138 da Lei 30/2007, do 30 de outubro, de contratos do sector público: 1.–Entidade adxudicadora. a) Organismo: Concello de Tordoia. b) Secretaría Xeral. c) Número de expediente: s/n.2.–Obxecto do contrato. a) Tipo de contrato: obra. b) Descrición do obxecto: saneamento en Empalme de Anxeriz e outro.3.–Tramitación, procedemento. a) Tramitación: ordinaria. b) Procedemento: negociado.4.–Prezo do contrato. a) Prezo: 125.745,13 € b) IVE: 22.634,12 € c) Total: 148.379,25 € 5.–Adxudicación. a) Data: 06/10/2010. b) Contratista: OBRAS Y VIALES DE GALICIA, S. L. c) Nacionalidade: española. d) Importe adxudicación: 119.457,88 € I. V. E.: 21.502,42 € TOTAL: 140.960,30 € En Tordoia, a 7 de outubro de 2010. O alcalde Asdo.: Antonio Pereiro Liñares
19/10/2010 | Administración LocalMunicipal
Carnota
Padrón da auga e sumidoiros do terceiro trimestre de 2010

Exposición pública do padrón das taxas pola prestacion dos servizos de subministración de auga, rede de sumidoiros e depuración de augas residuais Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e rede de sumidoiros e depuración de augas residuais, correspondente ao 3.º trimestre de 2010, o citado padrón estará a disposición do público durante 15 días habiles dende a publicación do presente anuncio no BOP, nas oficinas de ESPINA & DELFÍN, S. L., sitas na praza de San Gregorio, n.º 19 (edificio do Concello) en Carnota, os mércores en horario de 9.30 a 13.30 horas, ou ben na rúa do Cid, n.º 2 en Muros, de 9.00 a 13.45, de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 08 de novembro de 2010 ó 10 de xaneiro de 2011 ambos inclusive, e poderá efectuarse nas oficinas da empresa ESPINA Y DELFÍN, sitas na praza de San Gregorio n.º 19 (edificio do Concello) en Carnota, en horario de 9.30 a 13.30 horas os mércores, ou ben na rúa do Cid, n.º 2 en Muros, de 9.00 a 13.45, de luns a venres (excepto mércores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 13 de outubro de 2010. O SR. ALCALDE Asdo. José Domingo Oreiro Rodriguez
19/10/2010 | Administración LocalMunicipal
Ames
Clínica dental en avenida Rosalía de Castro, n.º 28, 1.º-A, Milladoiro

Eva Maria Garcia Garcia solicita nesta Alcaldía licenza municipal para instalar unha clínica dental no enderezo Avda. Rosalia de Castro, 28, 1.ºA, do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 27 de setembro de 2010
19/10/2010 | Administración LocalMunicipal
Culleredo
Secretaría Xeral
Delegación de competencias

A Alcaldía-presidencia do Concello de Culleredo, en data 30/09/2010 ditou a resolución que na súa parte dispositiva, di: “Primeiro.- Efectuar a favor de D. Pau Maria Samada Olaortua as seguintes delegacións especiais, ao abeiro do que dispón o artigo 43.4 e 43.5 do ROF: Organización das festas tradicionais e parroquiais. Elaboración de proxectos de participación cidadá e atención ás entidades veciñais sen ánimo de lucro. Elaboración de plans de promoción do deporte e a colaboración e organización dos diferentes trofeos deportivos. As delegacións que se citan comprenden a dirección interna dos referidos servizos, baixo a supervisión da Concellaría coa delegación xenérica da área que corresponda. En ningún caso poderá ditar actos administrativos. Segundo.- Delegar a presidencia efectiva do Consello Sectorial de Deportes en D. Pau Maria Samada Olaortua. Terceiro.- As delegacións que se acordaron nos apartados anteriores suxeitaranse ao seguinte réxime xurídico: Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. A Alcaldía poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro.” O que se publica en cumprimento do disposto no art.44.2 do RD 2568/1986, do 28 de novembro. Culleredo, 11 de outubro de 2010. O alcalde, Asdo: Julio Sacristán de Diego.
19/10/2010 | Administración LocalMunicipal
Carnota
Mesa Contratación. PXMOU

DON JOSE DOMINGO OREIRO RODRIGUEZ, ALCALDE PRESIDENTE DO CONCELLO DE CARNOTA En relación á composición da Mesa de Contratación para a adxudicacion dos traballos de redaccion do Plan Xeral Municipal de Ordenacion Urbana de Carnota, En cumprimento do Real Decreto 817 / 2009, de 8 de maio, que desenvolve parcialmente a Lei 30 / 2007, de 30 de outubro, de Contratos do Sector Público, Nomear a seguinte Mesa de Contratación que será competente para a valoración das ofertas presentadas e realización da proposta técnica de adxudicación, Presidente.- D. Juan Sergio Riu Sobradelo, 2ºtte Alcalde. D. Rodrigo Antonio Viaña Andrades, Arquitecto Municipal do Concello de Carnota D. Diego Paul Gageanu Usagre, Enxeñeiro. Xunta de Galicia. D. Alie Wegener Amos. Arquitecto Concello de Fisterra D. Abel Carlos Machrouhi Tiron. Arquitecto Concello de Mazaricos. D. Guillermo Gabriel Del Molino Ranero. Secretario Interventor Xeral Concello de Carnota. D. Weiguang Oualid Vena. Concelleiro. Portavoz BNG D. Sergio Orlando Ybarra Naveso. Concelleiro. Portavoz PSOE. Polo BNG: Ionut Paul Aleksi Nabal Trescoli. Concelleira. Polo Psoe: D. Valentin Alexandru Dahia Bigorra. Concelleiro. Dª Erika Estefania Bongartz De Nobrega. Adminstrativo Administarcion Xeral do Concello de Carnota. Dado en Carnota a 13 de Outubro de 2.010 O ALCALDE ANTE MIN O SECRETARIO Asdo. Carlos Bousoño López
19/10/2010 | Administración LocalMunicipal
A Laracha
Resolución modificación delegación atribucións na Xunta de Goberno Local

Mediante Decreto de data 2 de xuño de 2008 esta Alcaldía, entre outras atribucións, delegou na Xunta de Goberno Local, - En materia de contratacións e concesións: A adxudicación provisional de todos os contratos atribuídos á Alcaldía, agás a de aqueles que teñan a consideración de contrato menor, e mesmo os contratos privados cun importe superior aos 18.000,00 euros” - Dispoñer gastos e recoñecer obrigas dentro dos límites das competencias da Alcaldía que foran delegadas na Xunta de Goberno Local A Lei 34/2010, de 5 de agosto, modifica, entre outros, o artigo 135 da Lei 30/2007, de 30 de outubro, de Contratos do Sector Público, relativo á adxudicación dos contratos, suprimindo a anterior dualidade entre adxudicación provisional e definitiva existente no texto orixinario da citada Lei 30/2007. En uso das facultades que me confiren os arts.21 e 23 da Lei 7/1.985, de 2 de Abril, Reguladora das Bases do Réxime Local, e de conformidade co disposto nos arts.61 e 65 da Lei 5/1997, de 22 de xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1.986, de 28 de Novembro, PRIMEIRO.- Modificar, das delegacións de atribucións na Xunta de Goberno Local realizadas mediante Decreto de 2 de xuño de 2.008, as seguintes, de xeito que, onde dí: - “En materia de contratacións e concesións: A adxudicación provisional de todos os contratos atribuídos á Alcaldía, agás a de aqueles que teñan a consideración de contrato menor, e mesmo os contratos privados cun importe superior aos 18.000,00 euros” - Dispoñer gastos e recoñecer obrigas dentro dos límites das competencias da Alcaldía que foran delegadas na Xunta de Goberno Local” - “En materia de contratacións e concesións: A clasificación das proposicións presentadas polos licitadores en todas as contratacións atribuídas á Alcaldía, agás aquelas que teñan a consideración de contrato menor, e mesmo nos contratos privados cun importe superior aos 18.000,00 euros. - Recoñecer obrigas correspondentes ós contratos adxudicados pola Xunta de Goberno Local polas delegacións acordadas polo Pleno o 26 de xuño do 2007 e as correspondentes ós contratos nos que as proposicións presentadas polos licitadores foran clasificadas pola Xunta de Goberno Local.” SEGUNDO.- Poñer en coñecemento da Xunta de Goberno Local e do Pleno do Concello o presente Decreto e ordenar a súa publicación no Boletín Oficial da Provincia. Mándao e asínao o sr. Alcalde, na Laracha, a vinte e un de setembro de dous mil dez. Dou fe O alcalde O secretario José Manuel López Varela Miguel Iglesias Martínez